Diari Oficial de la Generalitat Valenciana


Sumari del DOGV 5676, del 09-01-2008 (2008/104)

ORDE de 28 de desembre de 2007, de la Conselleria de Justícia i Administracions Públiques, per la qual es regula i convoca el Fons d'Ajudes Socials de l'any 2006 per al personal laboral al servei de l'administració del Consell i dels seus organismes autònoms.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5676

Data del DOGV
:   09-01-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/104


Data del document
:   28-12-2007

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * suport econòmic
    * funció pública
    * ajuda pública
    * ajuda social
    * personal contractat
    * funcionari

ORDE de 28 de desembre de 2007, de la Conselleria de Justícia i Administracions Públiques, per la qual es regula i convoca el Fons d'Ajudes Socials de l'any 2006 per al personal laboral al servei de l'administració del Consell i dels seus organismes autònoms. [2008/104]
La Direcció General d'Administració Autonòmica, d'una banda, i les organitzacions sindicals UGT-PV i CCOO-PV, d'una altra, van subscriure el 30 de setembre de 2005 en el si de la CIVE, Comissió d'Interpretació, Vigilància i Estudi del II Conveni Col·lectiu, un acord per a l'adopció de criteris de distribució del fons d'ajudes socials dels anys 2000, 2001, 2002, 2003, 2004, 2005 i següents. Aquest fons es fonamenta en l'article 29.3 del II Conveni Col·lectiu per al Personal Laboral al Servei de l'administració Autonòmica
L'esmentat Acord de la CIVE preveia que els criteris de distribució dels Fons d'Ajudes Socials de l'any 2005 i següents foren diferents del criteri de la quantia lineal per mes treballat que va inspirar l'Orde de 21 de novembre de 2005 de la conselleria de Justícia, Interior i Administracions Públiques, per als anys compresos entre el 2000 i 2004 i així, calia dictar l'Orde de la conselleria de Justícia, Interior i Administracions Públiques, de 13 de desembre de 2006, per la qual es va regular el Fons d'Ajudes Socials per al personal laboral al servei de l'administració del Consell i dels seus organismes autònoms.
Finalitzada la tramitació de les ajudes socials de 2005 i després de comprovar les necessitats reals del personal a qui van dirigides, convé adequar-les a aqueixa realitat i a la seua finalitat. És per això pel que es va negociar amb els membres de la CIVE i amb els representants de CSI-CSIF, per ser sindicat més representatiu en l'àmbit del personal laboral, segons l'article 7.2, de la Llei Orgànica 11/1985, de 2 d'agost, de Llibertat Sindical, un nou Acord, de data 25 d'octubre de 2007, publicat en el DOCV de 29 de novembre de 2007, que necessita de l'adequat desplegament normatiu que arreplegue les modificacions al règim d'ajudes socials fruit d'aqueixa negociació, així com les modificacions en el procediment, establides per a agilitar la tramitació de les ajudes.
El dit desenrotllament es concreta en la present Orde, que s'estructura en dos capítols. En el primer, disposicions generals, es regula l'àmbit d'aplicació, les modalitats, el procediment per a la gestió de les ajudes, la documentació que cal presentar i la Comissió del Fons d'Ajudes Socials que és l'encarregada d'estudi i gestió de les sol·licituds que es presenten. En aquest capítol, article 12, també es convoquen les ajudes per a l'any 2006.
En el capítol segon es regulen les disposicions específiques com ara documentació i requisits específics per a cada modalitat d'ajuda i les esmentades modalitats.
D'altra banda, cal destacar que l'annex I conté els models de sol·licitud de les ajudes i l'annex VI reflecteix el contingut del fitxer de dades de caràcter personal, que s'aprova en l'article 21.
Per tot l'anterior, i complits els tràmits de l'article 43 i fent ús de les facultats que em confereix l'article 28.e) de la Llei 5/1983, de 30 de desembre, del Consell
ORDENE
CAPÍTOL I
Disposicions generals
Secció 1ª Àmbit d'aplicació i modalitats
Article 1. Prestació, objecte i contingut de les ajudes
1. Aquesta orde regula el contingut, el procediment de gestió i la resolució dels fons d'ajudes socials per al personal que haja prestat serveis en règim de dret laboral en l'administració del Consell i els seus organismes autònoms durant l'any 2006.
2. Les ajudes regulades en aquesta orde estan encaminades a promoure el benestar social del personal laboral al servei de l'administració del Consell i dels seus organismes autònoms i el benestar dels seus familiars, sempre que queden acreditades les condicions que s'establisquen en cada cas.
3. Els fons d'ajudes socials es gestionaran mitjançant l'aplicació de criteris compensatoris i progressius que tendisquen a beneficiar el nombre més gran de treballadors.
Article 2. Definicions
1. A l'efecte d'aquesta orde es considera unitat familiar:
La integrada pel sol·licitant i el seu cònjuge, de què no es trobe separat legalment, o per la seua parella de fet i, si n'hi ha:
1r Els fills que com a màxim hagen complit 25 anys durant l'any objecte de la convocatòria, sempre que convisquen amb el sol·licitant i no perceben rendes; en el cas que la persona sol·licitant tinga fills a qui haguera d'abonar pensió alimentària, podrà incloure'ls dins de la seua unitat familiar encara que no convisquen en el seu domicili.
2n Els fills majors d'edat incapacitats judicialment subjectes a pàtria potestat, prorrogada o rehabilitada, o amb grau de minusvalidesa igual o superior al 65% que no reben cap renda;
3r. Les persones amb 65 anys, complits durant l'any 2006, o majors d'aquesta edat, que acrediten parentiu de primer grau amb el sol·licitant, per consanguinitat o afinitat, i convisquen en el domicili d'aquest i que no perceben rendes;
4t. Les persones incapacitades judicialment subjectes a tutela o curatela prorrogada o rehabilitada, o amb grau de minusvalidesa igual o superior al 65% que no reben cap renda i que acrediten segon grau de parentiu, per consanguinitat o afinitat, amb el sol·licitant en el domicili del qual haurà de conviure;
5é. Els menors sotmesos a tutela judicial o a situació derivada d'acolliment familiar permanent o preadoptiu de la persona sol·licitant, cònjuge o parella de fet.
2. Així mateix, a l'efecte d'aquesta orde, s'entén per:
a) Parella de fet: qui respecte de la persona de referència manté una relació que pot acreditar a través de la inscripció en un registre públic oficial d'unions de fet;
b) Discapacitat: la condició de l'individu que s'acredita mitjançant Certificat Oficial de Minusvalidesa expedit per la conselleria competent en la matèria o, si és el cas, òrgan equivalent d'altres administracions públiques;
A l'efecte d'aquesta orde els termes minusvàlid i discapacitat s'entenen termes equivalents;
c) Víctima de violència de gènere: la situació que s'acredita mitjançant l'orde de protecció a favor de la víctima. Excepcionalment, serà títol d'acreditació d'aquesta situació, l'informe del Ministeri Fiscal que indique l'existència d'indicis que la treballadora afectada és víctima de violència de gènere fins que es dicte l'orde de protecció;
d) Familiar de primer grau en línia directa, per consanguinitat o afinitat: pares, fills, pares polítics;
e) Familiar de segon grau en línia directa o col·lateral, per consanguinitat: germans, iaios, néts; o per afinitat: germans, iaios i néts del cònjuge o parella de fet.
f) Percebre o tindre renda: a l'efecte d'aquesta orde s'entén per tindre renda l'obtenció d'unes quanties anuals que siguen iguals o superiors al que anualment es determine com a indicador públic de renda d'efectes múltiples, IPREM anual.
g) Incapacitat judicial: situació declarada mitjançant sentència
h) Import brut final: la quantia final reconeguda individualment a cada sol·licitud després d'aplicar les regles de l'article 15.
L'import brut final coincidirà amb una de les categories següents: import brut màxim, import brut segons barem, import brut incrementat o import brut decrescut.
i) Coeficient de temps treballat: és el que resulta de dividir el nombre de mesos complets treballats, o períodes que sumen 30 dies naturals en actiu o en excedència voluntària per atenció de fills o de familiars, entre els 12 mesos de l'any.
Article 3. Modalitats d'ajudes socials
1. Les modalitats de les ajudes socials són:
a) modalitat educativa,
b) modalitat protètica i ortèsica,
c) modalitat per a tractaments especials del sol·licitant i de persones a càrrec seu,
d) modalitat per a escoles infantils o guarderies,
e) modalitat per a lloguer d'habitatge,
f) modalitat per a reproducció assistida,
g) modalitat per a despeses per adopció internacional i
h) modalitat per a al·lèrgies i intoleràncies.
2. Cada modalitat d'ajuda social constarà de les prestacions que es determinen en les disposicions específiques d'aquesta orde.
Article 4. Sol·licitants i beneficiaris
1. Podran sol·licitar les ajudes mencionades en l'article 3 tots els treballadors en actiu o en excedència voluntària per atenció de fills o de familiars de l'administració del Consell de la Generalitat o dels seus organismes autònoms, en règim de dret laboral de caràcter fix, indefinit i temporal durant l'any 2006, amb la sol·licitud prèvia.
2. Els beneficiaris es determinaran per modalitat o, si és el cas, prestació d'ajuda.
3. Els sol·licitants no podran percebre més d'una ajuda per prestació, beneficiari i exercici econòmic.
4. En aquells supòsits en què dos sol·licitants tinguen beneficiaris comuns, només un d'ells causarà dret en favor d'aquests per beneficiari, prestació i exercici econòmic. En el cas que aquests sol·licitants formen part de la mateixa unitat familiar, per la COFOSO, s'acumularan les sol·licituds en un únic expedient de la manera més favorable als sol·licitants.
5. Ningú que no siga membre de la unitat familiar podrà ser beneficiari de cap modalitat d'ajuda social.
Article 5. Requisits.
1. La despesa per la qual se sol·licita l'ajuda ha d'haver-se produït entre l'1 de gener i el 31 de desembre de 2006, excepte allò que s'ha disposat per a l'ajuda educativa.
2. Les sol·licituds, segons modalitat, han de reunir els requisits que per a cada una d'aquestes s'especifiquen en el capítol II, sense perjuí de les incompatibilitats de l'article 19 d'aquesta orde.
Secció 2ª. Comissió del fons d'ajudes socials
Article 6. Comissió del Fons d'Ajudes Socials
1. La Comissió del Fons d'Ajudes Socials (COFOSO) serà l'encarregada de l'estudi i gestió de les sol·licituds que es presenten amb l'assistència tècnica del servei competent en matèria de relacions sindicals.
2. La Comissió del Fons d'Ajudes Socials, integrada per representants de l'administració del Consell i dels seus organismes autònoms i per representants dels sindicats, té el caràcter de comissió paritària.
3. Cada una de les organitzacions sindicals amb representació en la Comissió d'Interpretació, Vigilància i Estudi del II Conveni Col·lectiu del personal laboral al servei de l'administració autonòmica, proposarà dos representants de la seua organització sindical i els dos suplents. Així mateix, proposaran dos representants i els seus suplents les organitzacions sindicals que ostenten la condició de representatives en l'àmbit laboral, conforme a l'article 7.2 de la Llei Orgànica 11/1985, de 2 d'agost, de Llibertat Sindical.
4. La representació de l'administració estarà composta pel mateix nombre de membres que el total de representants de les organitzacions sindicals i els seus respectius suplents. Aquests seran proposats per la direcció general competent en matèria de funció pública.
5. La presidència i secretaria de la Comissió del Fons d'Ajudes Socials recauran en els representants de l'administració.
6. El règim jurídic d'aquest òrgan col·legiat serà l'establit en el títol II, capítol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Secció 3ª. Documentació
Article 7. Models i instància
1. Els models que s'utilitzaran per a demanar aquestes ajudes són els que s'aproven en l'annex I d'aquesta orde i la seua descripció és la que segueix:
a) Model A, sol·licitud general del fons d'ajudes socials del personal laboral de l'any 2006;
b) Model B, sol·licitud específica d'ajudes per beneficiari del fons d'ajudes socials del personal laboral de l'any 2006.
2. Els models estaran disponibles a les oficines públiques de l'annex II, així com en la pàgina web de la conselleria competent en matèria de funció pública amb l'adequat direccionament.
3. La instància dels sol·licitants constarà, obligatòriament, d'un model A i de tants models B com a beneficiaris per als quals se sol·licite.
4. En el model A es farà constar el nombre total de models que es presenten inclòs en el còmput el model de sol·licitud general.
5. La instància s'acompanyarà dels documents que resulten preceptius d'acord amb el que disposen els articles 8 i 9.
Article 8. Documentació general
1. El personal laboral que va presentar sol·licitud d'ajudes socials de 2005 estarà exempt de presentar la documentació de l'apartat 2, excepte modificació de la seua situació personal.
La COFOSO estudiarà la documentació general que hi ha en el seu expedient i, si és el cas, a través del tràmit de l'article 14 li sol·licitarà la que considere necessària per a actualitzar les dades que es troben en poder del seu expedient.
2. Els sol·licitants, a l'efecte d'acreditar els membres que integren la seua unitat familiar, presentaran obligatòriament junt amb la seua sol·licitud la documentació següent:
a) Fotocòpies confrontades del DNI del sol·licitant i de tots els membres que integren la seua unitat familiar confrontades per funcionari públic.
b) Certificat de convivència expedit per l'Ajuntament de residència per a determinar els membres integrants de la unitat familiar o certificat d'empadronament, amb el número d'orde d'inscripció de tots els membres empadronats al domicili del sol·licitant.
c) Fotocòpia confrontada per funcionari públic del llibre de família complet o del certificat del registre d'unions de fet que acredite la inscripció en aqueix Registre.
d) Quan procedisca, fotocòpia confrontada del certificat oficial de minusvalidesa expedit per la conselleria competent en la matèria o, si és el cas, òrgan equivalent d'altres administracions públiques.
e) En cas de separació o divorci s'acreditarà la situació mitjançant la corresponent fotocòpia confrontada de la sentència i conveni regulador.
f) En cas de sol·licitar ajudes per a fills que no convisquen amb el sol·licitant i als que aqueix haja d'abonar pensió alimentària, caldrà presentar les fotocòpies confrontades del conveni regulador o sentència i els rebuts que acrediten la transferència o abonament de la pensió alimentària.
g) En cas d'incapacitació judicial, fotocòpia confrontada de la sentència que ho acredite.
h) Quan procedisca, còpia confrontada de la resolució judicial o document de formalització de l'acolliment familiar permanent o preadoptiu.
3. Si el sol·licitant no presenta el certificat de convivència junt amb el seu model A, o no el presenta després de ser requerit per a això a través del tràmit previst en l'article 14, la seua sol·licitud es tramitarà com si fóra el sol·licitant l'únic membre integrant de la seua unitat familiar a tots els efectes.
Article 9. Documentació específica
1. Junt amb la seua sol·licitud i els documents que s'enumeren en l'article 8 l'interessat presentarà els documents específics requerits en el capítol II per a cada modalitat d'ajuda que se sol·licite.
2. De la documentació específica s'han d'aportar els documents originals. No seran admesos ni tinguts en compte els documents que no complisquen aquest requisit.
3. Publicada l'Orde de l'article 17 que resolga el procediment, els sol·licitants podran demanar la devolució de les factures originals que es van aportar junt amb la sol·licitud.
Les factures que continguen un import subvencionat se segellaran abans de tornar-les amb referència a les ajudes socials per les quals han sigut subvencionades.
Article 10. Disposicions comunes a la documentació
1. No tindran validesa els documents aportats amb esmenes o ratllades.
2. A la vista de la documentació aportada, la Comissió del Fons d'Ajudes Socials podrà acordar, si és el cas, l'admissió de documents equivalents als exigits sempre que acrediten fefaentment les circumstàncies o dades corresponents.
3. Si per qualsevol circumstància els documents exigits no són prou acreditatius, la Comissió del Fons d'Ajudes Socials podrà exigir la documentació complementària que, a aquest efecte, calguera.
Article 11. Informació fiscal dels membres de la unitat familiar
La informació per a acreditar els rendiments íntegres percebuts per la unitat familiar serà obtinguda directament de la base de dades de l'Agència Estatal d'Administració Tributària per la direcció general competent en matèria de funció pública amb l'autorització prèvia de l'interessat i dels membres que integren la seua unitat familiar, que es farà constar en el model de sol·licitud general.
En el cas que en les sol·licituds no consten aquestes autoritzacions, es requerirà a l'interessat, a través del tràmit de l'article 14.1, perquè complete el seu expedient i es considerarà que desisteix, en el cas de no completar-lo, d'acord amb allò disposat en l'article 71.1 de la Llei 30/1992, de 26 de novembre.
Secció 4ª. Procediment
Article 12. Convocatòria de les ajudes
1. Es convoquen les ajudes socials de l'any 2006
2. Els extrems que regeixen la convocatòria d'enguany són els que segueixen:
a) La quantia que es destinarà al fons d'ajudes socials 2006 és de 367.116,14 euros
b) La partida pressupostària a càrrec de què s'efectuaran els pagaments és la 91.28.80.442.66.32;
c) Els membres de la Comissió del Fons d'Ajudes Socials per al 2006 i els seus suplents són els que s'indiquen en l'annex IV;
d) El curs acadèmic pel qual sol·licita les ajudes educatives és el 2006/2007;
e) La quantia de l'IPREM anual per a l'any objecte de la Convocatòria és de 5.749,20 euros
Article 13. Presentació de sol·licituds pels interessats
1. Les sol·licituds, en els models oficials aprovats en l'annex I, junt amb la documentació que s'assenyala en els articles 8 i 9 es presentaran a les oficines que es relacionen en l'annex II o en qualsevol punt Prop de la Generalitat, així com en qualsevol de les oficines públiques que corresponguen, de conformitat amb el que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Les sol·licituds es presentaran en el termini d'un mes a comptar de l'endemà de la publicació en el DOCV d'aquesta orde.
Article 14. Instrucció del procediment
1. La COFOSO revisarà les sol·licituds presentades i, després de la comprovació de les documentació general i de la documentació específica de cada modalitat d'ajuda sol·licitada, requerirà als interessats perquè en un termini de 10 dies hàbils esmene la falta amb indicació que, si així no ho fa, es considerarà que desistix, bé de la seua sol·licitud, si no aporta la documentació general, bé de la petició concreta d'una ajuda, en el cas de no presentar la documentació específica d'aquesta, prèvia resolució que haurà de ser dictada en els termes de l'article 42 de la Llei 30/1992, de 26 de novembre.
2. Per a tal fi s'exposaran als taulers d'anuncis de les oficines públiques de l'annex II, així com en la pàgina web de la conselleria competent en matèria de funció pública, amb l'adequat direccionament, els següents llistats:
a) Primer llistat, amb la relació de sol·licituds admeses que no necessiten esmena;
b) Segon llistat, amb la relació de sol·licituds admeses a què, mitjançant notificació individual, se'ls requerirà que esmene la seua sol·licitud;
c) Tercer llistat, amb la relació de sol·licitants les sol·licituds dels quals no s'admeten a tràmit i els motius d'això.
Per necessitats de gestió, la COFOSO podrà decidir la publicació d'altres llistats que continguen informació diferent.
Article 15. Regles per a la determinació de l'import brut final de cada ajuda
1. Resoltes les al·legacions presentades, es realitzaran les operacions necessàries per a obtindre l'import brut final de cada una de les sol·licituds admeses, d'acord amb els següents càlculs.
a) Primerament, es calcularà l'import brut màxim de cada sol·licitud. Per a això, en cada una de les prestacions admeses s'ajustarà l'import sol·licitat i revisat per la COFOSO als límits establits en l'annex V, en el cas que l'import de les factures siga superior a aquests. En cap cas no es podrà abonar una quantitat superior a l'import de la factura;
b) Se sumaran tots els imports obtinguts, d'acord amb el que disposa l'apartat a);
c) Posteriorment, s'aplicarà el coeficient de temps treballat del sol·licitant a l'import obtingut en l'apartat b). Amb aquesta operació es genera l'import brut màxim.
2. Si els recursos pressupostats són suficients per a satisfer l'import brut màxim de totes les sol·licituds aquest serà l'import brut final.
3. Si els recursos pressupostats són insuficients per a satisfer la suma dels imports bruts màxims de totes les sol·licituds s'aplicarà, a l'import brut de cada sol·licitud, el coeficient de la taula de l'annex III que li corresponga. Amb aquesta operació es genera l'import brut segons barem.
El coeficient aplicable és el que resulta de la intersecció de la columna rendiments íntegres percebuts per la unitat familiar i de la fila membres integrants de la unitat familiar, segons les dades de cada sol·licitud.
4. Si els recursos pressupostats són suficients per a satisfer la suma de l'import brut, segons barem de totes les sol·licituds, els imports bruts, segons barem individuals, s'incrementaran mitjançant un procediment proporcional i iteratiu, fins que s'esgote el pressupost o s'aconseguisca l'import brut màxim de la sol·licitud, que és la quantia bruta màxima que es pot reconéixer per sol·licitud. La quantitat així obtinguda rep el nom d'import brut incrementat.
Si al contrari els recursos pressupostats resulten insuficients, s'aplicarà el coeficient de reducció necessari, que serà el mateix per a totes les sol·licituds, fins a esgotar, sense excedir-los, els recursos pressupostats. L'import així obtingut serà l'import brut decrescut.
Article 16. Proposta de resolució.
La Comissió del Fons d'Ajudes Socials, una vegada efectuats els càlculs, redactarà la proposta de resolució que elevarà al conseller competent en matèria de funció pública.
Article 17. Resolució del procediment
1. L'Orde de la conselleria competent en matèria de funció pública que resolga el procediment es publicarà en el DOCV i contindrà:
a) Un llistat amb la relació de persones a qui s'ha reconegut alguna ajuda i la quantia total bruta que percebrà. Posteriorment, mitjançant notificació, rebran el detall dels termes de la seua resolució.
b) Un altre llistat amb la relació de sol·licitants les peticions dels quals han sigut íntegrament desestimades;
Article 18. Abonament de les ajudes
1. A les quantitats reconegudes, se'ls aplicarà la retenció a compte de l'Impost sobre la Renda de les Persones Físiques en la quantia legalment establida.
2. A les quantitats reconegudes, se'ls descomptarà, si és el cas, la quota corresponent de la Seguretat Social.
3. L'ingrés de les quanties netes s'efectuarà:
a) Per al personal que es trobe en situació d'alta en la nòmina del personal al servei de l'administració del Consell o dels seus organismes autònoms, en el moment en què se'n vaja a procedir al pagament, a través del compte bancari que tinga indicada per a l'ingrés periòdic de la seua nòmina;
b) Per al personal que no es trobe en situació d'alta en la nòmina del personal en el moment en què se'n vaja a procedir al pagament, en el compte bancari que acredite el titular, previ requeriment d'aqueixa informació.
Article 19. Incompatibilitats
1. Les modalitats d'ajudes objecte d'aquesta orde són incompatibles amb la percepció d'altres de la mateixa naturalesa concedides per qualsevol organisme o entitat públic o privat, per a l'any objecte de la convocatòria.
2. No es concedirà cap tipus d'ajuda, quan per aquesta prestació la Generalitat haja sufragat en tot o en part el motiu de l'ajuda.
Article 20. Falsedat en les sol·licituds
L'ocultació de dades, la falsedat en la documentació aportada o l'omissió de la requerida donarà lloc a la denegació de la modalitat d'ajuda sol·licitada o pèrdua de la concedida, amb la devolució, en aquest últim cas, de les quantitats indegudament percebudes, amb independència de les responsabilitats a què haguera lloc, d'acord amb la legislació vigent.
Article 21. Creació de fitxer de dades de caràcter personal
1. Es crea i regula el fitxer de dades de caràcter personal que es relaciona en l'annex VI amb les característiques hi descrites.
2. Les dades contingudes en els fitxers s'utilitzaran per a les finalitats per a les quals es demanen, així com pel personal degudament autoritzat.
3. El titular de l'òrgan responsable del fitxer, que continga dades de caràcter personal, adoptarà les mesures de gestió i organització que calguen per a assegurar la confidencialitat, seguretat i integritat de les dades, així com les conduents a fer efectives les garanties, drets i obligacions reconeguts en la Llei Orgànica 15/1999.
4. Les persones titulars de les dades de caràcter personal, contingudes en el fitxer, podran exercir els drets d'accés, rectificació i cancel·lació davant de la direcció general competent en matèria de funció pública.
CAPÍTOL II
Disposicions específiques dels fons
Secció 1ª. Modalitat educativa
Article 22. Prestacions
Aquesta modalitat consta de dues prestacions regulades cada una d'aquestes en una subsecció.
Subsecció 1ª. Prestació d'ajuda educativa
per a estudis no universitaris
Article 23. Contingut de la prestació
Aquesta prestació consisteix en el pagament d'una ajuda econòmica la quantia de la qual serà, com a màxim, per cada beneficiari de l'article 24, que s'estableix en l'annex V.
Article 24. Beneficiaris
Seran beneficiaris d'aquesta ajuda els fills del sol·licitant i del seu cònjuge o parella de fet que hagen complit entre quatre, i com a màxim, vint-i-un anys durant l'any de la convocatòria i que siguen alumnes d'educació infantil, primària, especial, educació secundària obligatòria, ensenyances mitjanes no universitàries i batxiller.
Article 25. Requisits
Els beneficiaris han de residir en l'habitatge habitual del sol·licitant i així ha de constar en el certificat de convivència, excepte el que disposa l'article 2.1.1r) per als fills a què el sol·licitant haja d'abonar pensió alimentària.
Article 26. Documentació
Si se sol·licita ajuda per beneficiari nascut entre 1985 i 1991, ambdós anys inclosos, junt amb la sol·licitud i documentació, a què es refereixen els articles 8 i 9, es presentarà certificat de la secretaria del centre docent que acredite quins estudis va cursar el beneficiari en aqueix centre durant el curs acadèmic 2006/2007.
Subsecció 2ª. Ajuda educativa per a estudis superiors
Article 27. Prestació
1. Aquesta prestació consistirà en una ajuda econòmica destinada a cobrir el cost de la matrícula de les despeses ocasionades pels beneficiaris de l'article 28 que cursen estudis d'educació superior impartits en universitats públiques o en centres dependents de la conselleria d'Educació, i s'exceptuen els cursos propis impartits per les universitats, els magister, cursos d'extensió universitària i cursos de postgraduats que es troben avalats per matrícula de tercer cicle o doctorat.
2. Només s'abonarà la primera matrícula de cada assignatura.
Article 28. Beneficiaris i requisits
1. És beneficiari d'aquesta ajuda el personal comprés en l'article 4.1, el seu cònjuge o parella de fet i els fills que siguen membres de la unitat familiar.
2. Els beneficiaris d'aquesta modalitat d'ajuda van haver de trobar-se matriculats i cursant estudis en universitats públiques o centres dependents de la conselleria d'Educació, durant el curs acadèmic 2006/2007.
3. La percepció d'aquesta ajuda és incompatible amb la percepció pel beneficiari de beques, per a la mateixa prestació, que procedisquen d'entitats públiques.
Article 29. Documentació
Junt amb la sol·licitud i documentació, a què es refereixen els articles 8 i 9, es presentarà la documentació següent:
a) Certificat expedit per la Universitat que acredite la formalització de la matrícula i el nombre de vegades que s'ha realitzat la matrícula de cada assignatura;
b) Els rebuts originals del curs acadèmic corresponents a l'any objecte de la Convocatòria, amb independència que el pagament haja sigut fraccionat.
Article 30. Obtenció d'informació d'ofici
La direcció general competent en matèria de funció pública, d'ofici, amb l'autorització prèvia del beneficiari, obtindrà de les universitats corresponents la informació sobre la percepció de beques pel beneficiari.
En el cas que en les sol·licituds no consten aquestes autoritzacions, es requerirà l'interessat, a través del tràmit de l'article 14.1, perquè complete el seu expedient, i es considerarà que desisteix, en el cas de no completar-lo, d'acord amb el disposat en l'article 71.1, de la Llei 30/1992, de 26 de novembre.
Secció 2ª. Modalitat protètica i ortèsica
Article 31. Prestació
1. Aquesta modalitat consta de les prestacions assenyalades en l'apartat 2, destinades a sufragar les despeses hagudes en ocasió de l'adquisició de pròtesi no cobertes pel sistema de Sanitat Pública.
2. Les prestacions sufragables són les que segueixen:
a) Prestacions dentàries, amb els límits de l'annex V:
1. Dentadura completa,
2. Dentadura superior o inferior,
3. Pròtesis parcials o ponts o aparell esquelètic,
4. Corones,
5. Endodòncies o matar el nervi,
6. Obturacions o empastats,
7. Reconstrucció,
8. Implantaments osteointegrats,
9. Fèrula de descàrrega,
10. Ortodòncia
11. Tartrectomia o neteja bucal
12. Periodòncia o raspatge i allisat radicular o neteja de genives
b) Prestacions oculars amb els límits de l'annex V:
1. Ulleres graduades
2. Ulleres bifocals
3. Ulleres progressives
4. Renovació de vidres graduats
5. Renovació de vidres bifocals
6. Renovació de vidres progressius
7. Lentilles
c) Prestacions auditives, amb els límits de l'annex V:
1. Audiòfons
2. Aparells de fonació
d) Prestacions ortèsiques, amb els límits de l'annex V:
1. Plantilles
2. Calçat
Article 32. Beneficiaris
Podran ser beneficiaris el mateix empleat públic i els membres de la unitat familiar.
Article 33. Requisits
1. Per a sol·licitar les ajudes per pròtesis auditives i ortesis, es requereix que la seua utilització haja sigut prescrita per la Sanitat Pública.
2. Per a sol·licitar les ajudes per pròtesis oculars i dentàries no es requereix que la seua utilització haja sigut prescrita per la Sanitat Pública.
Article 34. Documentació
1. Junt amb la sol·licitud i documentació, a què es refereixen els articles 8 i 9, es presentarà la documentació següent:
a) Informe del facultatiu en què prescriga la pròtesi o ortesi al beneficiari;
b) Factures originals de despesa, que acrediten el pagament, expedides per facultatius o establiments especialitzats;
c) Per a les pròtesis oculars s'haurà d'aportar, a més, còpia de l'informe acreditatiu de la necessitat d'aquesta en què s'indique la graduació òptica, que podrà ser emés per facultatiu especialista o per especialista d'establiment òptic.
2. Només es tindran en compte les factures originals abonades per prestacions que coincidisquen o de les que puguen inferir-se que es tracta de les de l'article 31.
Secció 3ª. Modalitat per a tractaments especials
Article 35. Prestació
Aquesta modalitat consta d'una prestació que consistirà en el finançament de les despeses per tractaments especials no coberts per la Seguretat Social per a persones amb discapacitats físiques, psíquiques o sensorials amb els límits que, en funció del grau de minusvalidesa, s'estableixen en l'annex V.
Article 36. Incompatibilitat
A través d'aquesta modalitat no es finançaran les despeses cobertes amb les modalitats de les seccions 2ª i 8ª.
Article 37. Beneficiaris
Podran ser beneficiaris el mateix empleat públic i els membres de la unitat familiar que acrediten un grau de minusvalidesa igual o superior al 33%.
Article 38. Documentació
Junt amb la sol·licitud i documentació, a què es refereixen els articles 8 i 9, es presentarà la documentació següent:
a) Informe emés per centre públic de la necessitat del tractament especial;
b) Certificat, si és el cas, de la Sanitat Pública relatiu a la no- cobertura per aquella de tals actuacions o processos sanitaris;
c) Còpia confrontada del certificat del grau de minusvalidesa, sempre que no s'haja aportat com a documentació general;
d) Factures originals de les despeses, que acrediten el pagament, expedides per centres o institucions de rehabilitació o ensenyament, així com per professionals especialitzats en tractaments de recuperació o rehabilitació.
Secció 4ª. Modalitat per a escoles infantils o guarderies
Article 39. Prestació i beneficiaris
Aquesta prestació consta d'una prestació destinada a finançar les despeses d'educació i menjador dels fills del personal de l'article 4.1 l'edat dels quals estiga compresa entre els 4 mesos i que no haja complit quatre anys durant l'any 2006, amb el límit que s'estableix en l'annex V.
Article 40. Documentació
Junt amb la sol·licitud i documentació a què es refereixen els articles 8 i 9 es presentarà la documentació següent:
a) Rebuts o factures originals, que acrediten el pagament, de les despeses per guarderia i menjador abonades pel sol·licitant en els mesos de l'any objecte de la convocatòria, així com, si és el cas, l'import de la matrícula;
b) Certificats que acrediten que ni el sol·licitant ni el seu cònjuge o parella de fet perceben ajudes del seu ajuntament de residència per les mateixes prestacions.
Secció 5ª. Modalitat per a lloguer d'habitatge
Article 41. Prestacions
Aquesta modalitat consta de dues prestacions regulades cada una d'elles en una subsecció.
Subsecció 1ª. Prestació d'ajuda
per a víctimes de violència de gènere
Article 42. Contingut de la prestació
1. Aquesta prestació consistirà en una ajuda econòmica destinada a sufragar les despeses hagudes durant l'any objecte de la convocatòria per pagaments de lloguer de l'habitatge habitual amb el límit que s'estableix en l'annex V.
2. Si el contracte d'arrendament s'haguera celebrat per a compartir l'habitatge diversos arrendataris, al sol·licitant de l'ajuda només se li concedirà la part proporcional de la seua quantia que li corresponga, segons la seua participació en el pagament del lloguer.
Article 43. Beneficiaris
Únicament podrà acollir-se a aquesta modalitat d'ajuda el personal de l'article 4.1 que patisca situació de violència de gènere.
Article 44. Requisits
El personal, a què es referix l'article 43, podrà sol·licitar aquesta modalitat d'ajuda si es donen les circumstàncies següents:
a) Que haja sigut dictada una orde de protecció a favor de la víctima de violència de gènere;
b) Que l'habitatge sobre el qual hi ha el lloguer objecte de l'ajuda haurà d'estar dedicat a residència habitual del sol·licitant;
c) Que no perceba ajuda de la Generalitat pel mateix concepte;
d) Que el contracte d'arrendament no s'haja celebrat entre el sol·licitant i el seu cònjuge, parella de fet o familiars dels articles 2.2.d) i 2.2.e).
Article 45. Documentació
Junt amb la sol·licitud i documentació, a què es refereixen els articles 8 i 9, es presentarà la documentació següent:
a) Còpia confrontada de l'orde de protecció a favor de la víctima de violència de gènere. Excepcionalment, serà títol d'acreditació d'aquesta situació, l'informe del Ministeri Fiscal que indique l'existència d'indicis que la treballadora afectada és víctima de violència de gènere fins que es dicte l'orde de protecció;
b) Còpia confrontada del contracte d'arrendament amb indicació de l'import que s'ha de satisfer i en què ha de constar la referència cadastral del bé immoble arrendat;
En el cas que diversos arrendataris compartisquen l'habitatge, caldrà presentació d'una declaració jurada per part de la resta d'arrendataris que indique l'import que el sol·licitant satisfà.
Subsecció 2ª. Prestació d'ajuda
per a personal laboral fins a 31 anys
Article 46. Contingut de la prestació
1. Aquesta prestació consistirà en una ajuda econòmica destinada a sufragar les despeses hagudes durant l'any objecte de la convocatòria per pagaments de lloguer de l'habitatge habitual, amb el límit que s'estableix en l'annex V.
2. Si el contracte d'arrendament s'haguera celebrat per a compartir l'habitatge diversos arrendataris, al sol·licitant de l'ajuda només se li concedirà la part proporcional de la quantia que li corresponga, segons la seua participació en el pagament del lloguer.
3. No es contemplaran, a l'efecte d'aquesta ajuda, els contractes d'arrendament celebrats entre el sol·licitant i el seu cònjuge, parella de fet o familiars dels articles 2.2.d) i 2.2.e).
Article 47. Beneficiaris
Podrà acollir-se a aquesta modalitat d'ajuda el personal de l'article 4.1 que, havent complit 31 anys o menys durant l'any 2006, no siga propietari d'un habitatge al municipi on residisca o preste els seus serveis i el règim del seu habitatge habitual siga el de lloguer.
Article 48. Requisits
El personal a què es referix l'article 47 podrà sol·licitar aquesta modalitat d'ajuda, si es donen les circumstàncies següents:
a) Que el beneficiari haja complit 31 anys o menys durant el 2006;
b) Que l'habitatge sobre el qual hi ha lloguer objecte de l'ajuda, haurà d'estar dedicat a residència habitual del sol·licitant;
c) Que no perceba cap ajuda de la Generalitat ni de cap altre organisme públic per la mateixa prestació.
d) Que el contracte d'arrendament no s'haja celebrat entre el sol·licitant i el seu cònjuge, parella de fet o familiars dels articles 2.2.d) i 2.2.e).
Article 49. Documentació
Junt amb la sol·licitud i documentació, a què es refereixen els articles 8 i 9, es presentarà la documentació següent:
a) Còpia confrontada del contracte d'arrendament amb indicació de l'import que s'ha de satisfer i en què ha de constar la referència cadastral del bé immoble arrendat;
b) En el cas que diversos arrendataris compartisquen l'habitatge caldrà la presentació d'una declaració jurada per part de la resta d'arrendataris que indique l'import que el sol·licitant satisfà.
c) Certificat que acredite que no es percep cap ajuda de la Generalitat o de qualsevol altre organisme públic per la mateixa prestació.
Article 50. Obtenció d'ofici de la informació del cadastre
La firma de la sol·licitud pel sol·licitant implica l'autorització perquè la direcció general competent en matèria de funció pública obtinga, d'ofici, de la Direcció General del Cadastre, la informació sobre els béns immobles de què és propietari el sol·licitant.
En el cas que en les sol·licituds no consten aquestes autoritzacions, es requerirà l'interessat, a través del tràmit de l'article 14.1, perquè complete el seu expedient i es considerarà que desistix, en el cas de no completar-lo, d'acord amb el disposat en l'article 71.1 de la Llei 30/1992, de 26 de novembre.
Secció 6ª. Modalitat per a reproducció assistida
Article 51. Prestació i beneficiari
Aquesta modalitat consta d'una prestació destinada a sufragar les despeses que el personal de l'article 4.1, o el seu cònjuge o parella de fet, haja generat per sotmetre's a tècniques de reproducció assistida regulades en la vigent Llei sobre tècniques de reproducció humana assistida.
Article 52. Requisits
Que les tècniques, proves i tractaments tinguen lloc en centres privats.
Article 53. Documentació
Junt amb la sol·licitud i documentació, a què es refereixen els articles 8 i 9, es presentarà la factura original, que acredite el pagament, en què conste la quantia total abonada per les proves realitzades durant l'any objecte de la convocatòria.
Secció 7ª. Modalitat per a despeses per adopció internacional
Article 54. Prestació i beneficiari
Aquesta modalitat consta d'una prestació destinada a sufragar part de les despeses que genere el procés d'adopció internacional en què el personal de l'article 4.1 ostente la condició d'adoptant.
Article 55. Documentació
Junt amb la sol·licitud i documentació, a què es refereixen els articles 8 i 9, es presentarà la fotocòpia del llibre de família o resolució d'adopció.
Secció 8ª. Modalitat per a al·lèrgies i intoleràncies
Article 56. Prestació i beneficiari
1. Aquesta modalitat consta d'una prestació consistent en una ajuda per a sufragar les despeses de l'alimentació especial de les persones amb al·lèrgies o intoleràncies, amb el límit màxim que s'estableix en l'annex V.
2. La necessitat una alimentació especial ha d'haver sigut prescrita per facultatiu de la Sanitat Pública.
3. Podrà ser beneficiari qualsevol membre integrant de la unitat familiar.
Article 57. Documentació
Junt amb la sol·licitud i documentació, a què es refereixen els articles 8 i 9, es presentarà la documentació següent:
a) Còpia confrontada del certificat de la Sanitat Pública, en què es justifique la necessitat una alimentació especial;
b) Factures originals que acrediten el pagament realitzat per alimentació especial.
Disposició final única. Entrada en vigor
La present Orde entrarà en vigor l'endemà de la seua publicació en el Diari Oficial de la Comunitat Valenciana.
València, 28 de desembre de 2007
El conseller de Justícia i Administracions Públiques
Fernando de Rosa Torner.ANNEX III
Barem
Rendiments íntegres percebuts
per la unitat familiar /
Rendimientos íntegros percibidos
por la unidad familiar Membres integrants de la unitat familiar /
Miembros interantes de la unidad familiar
De / De Fins a / Hasta 1 2 3 4 5 6 o més/ 6 ó más
0,00- 15.000,00- 0,44 0,60 0,76 0,84 0,92 1
15.000,01- 18.000,00- 0,36 0,52 0,68 0,76 0,84 0,92
18.000,01 21.000,00 3,32 0,44 0,60 0,68 0,76 0,84
21.000,01 24.000,00 0,28 0,36 0,52 0,60 0,68 0,76
24.000,01 27.000,00 0,26 0,28 0,44 0,52 0,60 0,68
27.000,01 30.000,00 0,24 0,26 0,36 0,44 0,52 0,60
Més de / Más de 30.000,01 0,22 0,24 0,28 0,36 0,44 0,52ANNEX II
Direcció de les oficines
ALACANT / ALICANTE
Direcció Territorial de Justícia i Administracions Públiques
Dirección Territorial de Justicia y Administraciones Públicas
Rambla Méndez Núñez, 41 -Torre Generalitat -
03834 Alacant/Alicante
CASTELLÓ / CASTELLÓN
Direcció Territorial de Justícia i Administracions Públiques
Dirección Territorial de Justicia y Administraciones Públicas
C/ Major, 78 - Casa dels Caragols -
12103 Castelló de la Plana/Castellón de La Plana
VALÈNCIA / VALENCIA
Direcció Territorial de Justícia i Administracions Públiques
Dirección Territorial de Justicia y Administraciones Públicas
C/ Historiador Chabàs, 2
46420 València
ANNEX IV
Membres de la Comissió del Fons d'Ajudes Socials de 2006
A) En representació de l'administració del Consell i dels seus organismes autònoms i a proposta de les Direcció General d'Administració Autonòmica / En representación de la administración del Consell y de sus Organismos Autónomos y a propuesta de las Dirección General de Administración Autonómica:
Presidents / Presidentas:
Inmaculada Medina García, titular/ titular
María López Laso, suplent / suplente
Secretaris / Secretarios:
Josep Sanchis Romo, titular / titular
Víctor Pascual Sanmartín, suplent / suplente
Vocals /Vocales:
Isabel Escolano Lorente, titular / titular
María Carrascosa Lorente, titular / titular
Salvador Alamar Real, titular / titular
Ana Cristina Narro Gómez, titular / titular
Ana Mª Domínguez Carrascosa, suplent / suplente
ANNEX V / ANEXO V
Límits / Topes
MODALITAT EDUCATIVA / MODALIDAD EDUCATIVA
Prestació estudis no universitaris / Prestación estudios no universitarios 100
Prestació estudis universitaris / Prestación estudios universitarios 500
AJUDA PER A PRÒTESI I ORTESI / AYUDA PARA PRÓTESIS Y ORTESIS
PRESTACIONS DENTÀRIES / PRESTACIONES DENTARIAS
Dentadura completa / Dentadura completa 600
Dentadura superior o inferior / Dentadura superior o inferior 300
Pròtesis parcials: ponts o aparell esquelètic, per peça dental / Prótesis parciales: puentes o aparato esquelético, por pieza dental 50
Corona, per cada una / Corona, por cada una 50
Endodòncies -matar el nervi- per cada una / Endodoncias -matar el nervio- por cada una 35
Obturacions -empastats-, per cada una / Obturaciones -empastes-, por cada una 25
Reconstruccions, per cada una / Reconstrucciones, por cada una 35
Implants osteointegrats, per cada un / Implantes osteointegrados, por cada uno 60
Fèrula de descàrrega / Férula de descarga 100
Ortodòncia / Ortodoncia 300
Tartrectomia -neteja bucal- / Tartrectomía -limpieza bucal- 20
Periodòncia -raspatge i allisat radicular, neteja de genives- / Periodoncia -raspaje y alisado radicular, limpieza de encías- 100
PRESTACIONS OCULARS / PRESTACIONES OCULARES
Ulleres graduades / Gafas graduadas 150
Ulleres bifocals / Gafas bifocales 250
Ulleres progressives / Gafas progresivas 300
Renovació de vidres graduats, per vidre / Renovación de cristales graduados, por cristal 50
Renovació de vidres bifocals, per vidre / Renovación de cristales bifocales, por cristal 75
Renovació de vidres progressius, per vidre / Renovación de cristales progresivos, por cristal 100
Lentilles / Lentillas 150
PRESTACIONS AUDITIVES / PRESTACIONES AUDITIVAS
Audiòfons / Audífonos 600
Aparells de fonació / Aparatos de fonación 400
Mª Luisa Moreno Arroyo, suplent / suplente
Gloria Sevilla Díaz, suplent / suplente
Beatriz Font de la Cuadra, suplent / suplente
B) En representació de les organitzacions sindicals / En representación de las organizaciones sindicales:
1. A proposta de UGT-PV / A propuesta de UGT-PV:
Titulars / Titulares:
José Vicente Garrigós Gallego
Ángel Montañés Morales
Suplents / Suplentes:
Jorge Yuste Báguena
Jordi Cornelles Arán
2. A proposta de CCOO-PV / A propuesta de CCOO-PV:
Titulars / Titulares:
Pilar Pascual Sánchez
Luisa Celda González
Suplents / Suplentes:
Jaume Pardo Piqueres
Víctor Ballesteros García
3. A proposta de CSI-CSIF / A propuesta de CSI-CSIF:
Titulars / Titulares:
Juan Soler Martínez
Juan Carlos Bayarri Miñana
Suplents / Suplentes:
Francisco Trilles González
Francisca Ortiz Galán
ORTESI/ ORTESIS
Plantilles / Plantillas 100
Calçat / Calzado 100
AJUDA PER A TRACTAMENTS ESPECIALS I PERSONES A CÀRREC SEU /
AYUDA PARA TRATAMIENTOS ESPECIALES Y PERSONAS A SU CARGO
Discapacitat en grau igual o superior al 33% / Discapacidad en grado igual o superior al 33% 600
Discapacitat en grau igual o superior al 65% / Discapacidad en grado igual o superior al 65% 900
Discapacitat en grau igual o superior al 75% / Discapacidad en grado igual o superior al 75% 1200
AJUDA PER A ESCOLES INFANTILS o GUARDERIA / AYUDA PARA ESCUELAS INFANTILES o GUARDERÍA
Educació i menjador / Educación y comedor 600
AJUDA PER A LLOGUER D'HABITATGE / AYUDA PARA ALQUILER DE VIVIENDA
Lloguer d'habitatge habitual per a dones víctimes de violència de gènere, per mes / Alquiler de vivienda habitual para mujeres víctimas de violencia de género, por mes 120
Lloguer d'habitatge habitual per a menors de 30 anys, per mes / Alquiler de vivienda habitual para menores de 30 años, por mes 120
AJUDA PER A REPRODUCCIÓ / AYUDA PARA REPRODUCCIÓN
Màxim de totes les intervencions / Máximo de todas las intervenciones 1000
AJUDA PER A DESPESES D'ADOPCIÓ INTERNACIONAL /
AYUDA PARA GASTOS DE ADOPCIÓN INTERNACIONAL
Per cada fill adoptat / Por cada hijo adoptado 1000
AJUDES PER A AL·LÈRGIES I INTOLERÀNCIES / AYUDAS PARA ALERGIAS E INTOLERANCIAS
Despeses d'alimentació especial / Gastos de alimentación especial 500
ANNEX VI
Fitxers de dades de caràcter personal
A. Nom del fitxer: AJUDES SOCIALS PERSONAL LABORAL.
Descripció: GESTIÓ D'AJUDES SOCIALS PER AL PERSONAL LABORAL DE L'ADMINISTRACIÓ DEL CONSELL O DELS SEUS ORGANISMES AUTÒNOMS
B. Finalitat del fitxer: GESTIÓ DE LES AJUDES AL PERSONAL LABORAL AL SERVEI DE L'ADMINISTRACIÓ DEL CONSELL I ELS SEUS ORGANISMES AUTÒNOMS.
Tipificació: ACCIÓ SOCIAL A FAVOR DEL PERSONAL DE L'ADMINISTRACIÓ
C. Persones o col'lectius sobre els quals es pretén obtindre les dades de caràcter personal: PERSONAL QUE HAJA PRESTAT ELS SEUS SERVEIS EN RÈGIM DE DRET LABORAL EN L'ADMINISTRACIÓ DEL CONSELL O EN ELS SEUS ORGANISMES AUTÒNOMS
D. Procediment d'arreplegada de dades: A TRAVÉS DE FORMULARIS DE SOL'LICITUD EN PAPER EMPLENAT PER L'INTERESSAT I DES DE L'AGÈNCIA TRIBUTÀRIA PER VIA TELEMÀTICA.
E. Estructura bàsica del fitxer automatitzat i descripció de les dades de caràcter personal inclosos: NIF, NOM I COGNOMS, DATA DE NAIXEMENT, ADREÇA, TELÈFONS, CORREU ELECTRÒNIC, GRAU DE DISCAPACITAT, INCAPACITAT, RENDIMENT INTEGRE DEL TREBALL I, SI ÉS EL CAS, CONDICIÓ DE VÍCTIMA DE VIOLÈNCIA DE GÈNERE.
F. Cessions previstes: NO CAP
G. Òrgan responsable del fitxer: DIRECCIÓ GENERAL D'ADMINISTRACIÓ AUTONÒMICA.
H. Servei o centre directiu on es poden exercir els drets d'accés, rectificació i cancel'lació: DIRECCIÓ GENERAL D'ADMINISTRACIÓ AUTONÒMICA. C/ Miquelet, núm. 5; 46709 València
I. Nivell de les mesures de seguretat: ALT